ترکمان باشی (شہر)

ترکمان باشی پہلے ناں کراسنو وودسک(روسی بولی) تے قزل سو (ترکمن بولی) پنجابی چ دوناں نانواں دا مطلب لال پانی ، ترکمانستان دے صوبہ بلخان دا کیسپیئن سمندر دی کراسنو وودسک کھاڑی اتے اک شہر ، جہڑا کہ اس صوبے دے ضلع ترکمان باشی دا راجگڑھ وی اے ۔اس شہر دی سمندر پدھر توں اچائی 27 میٹر اے ۔

ٹرانس کیسپیئن ریلوے

ٹرانس کسپیئن ریلوے اتے ٹرمینل (ٹیشن) ہون کرکے ، ایہہ شہر آواجائی دا اک وڈا تھاں سی ۔
تریخ

1717ء چ روسی شہزادہ الیگزاندر بیکووچ چرکیسکی ایتھے آیا تے اس تھاں اک قلعہ بند بستی وسائی ،جتھے آمو دریا خشک تھلہ سی ، جہڑا کدی کیسپیئن سمندر چ ڈگدا سی ۔ اس شہزادہ دا متّا اس سُکے دریائی تھلے تھانئیں فوج لے جا کے خیوا خانیت اتے مل مارنا سی ۔ ایہہ مہم نکام ہوگئی تے روسیاں نے اگلے 150 سال اس بستی نوں انگولی رکھیا ۔
کراسنو وودسک

1869ء چ روسیاں نے مڑ دوجی وار اس علاقے چ آئے ۔ اوہناں نے اپنے قلعے نوں کراسنو وودسک(روسی بولی:Красноводск) دا ناں دتا ، جہڑااصل ترکمن ناں قزل سو (مطلب:لال پاںی) دا روسی ورژن سی ۔کراسنو وودسک روسی سلطنت دی خیوا خانیت ، بخارا خانیت تے خانہ بدوش ترکمان قبیلےآں خلاف آپریشناں لئی چھاؤنی سی ۔
.

اصل چ ریل لین کیسپیئن سمندر اتے اوزون ادا توں شروع ہندی سی ، پر ٹرمینل اتلے چ کراسنو وودسک چ بندرگاہ چ بنایا گیا ۔https://books.google.com/books?id=D6Q6AQAAMAAJ&pg=PA317#v=onepage&q&f=false

ایہ شہر لال فوج دے مل ہیٹھ فروری 1920ء چ آیا 

ترکمان باشی

1993ء چ ترکمانستان دے صدر صفرمراد نیازوف کراسنو وودسک دا ناں اپنے آپ اعلانے ٹائیٹل ترکمان باشی(سارے ترکمان دا آگو) نال بدل کے ترکمان باشی رکھ دتا ۔صدر نیازوف دے تھاں لین آلے ترکمانستان دے صدر قربان قلی بردی محمدوف نے جولائی 2007 چ وعدہ کیتا کہ اک ارب ڈالر دی رقم لا کے ترکمان باشی نوں اک وڈے ٹورسٹ ریزورٹ چ بدل دتا جائے گا ، جہڑا اوازا ٹورسٹ زون دا مرکز ہوئے گا جتھے کیسپیئن سمندر دے ساحل دے نال 16 کلومیٹر دےعلاقے چ 60 ہوٹل اسارے جان گے ۔ 

جغرافیہ

معیشت تے آواجائی


ترکمان باشی ترکمانستان دی لہندے ول اکو بندرگاہ سمندری لنک اے ۔اک فیری سروس راہیں ترکمان باشی باکو ، آذربائیجان نال جڑیا ہویا اے ۔ ایہہ ٹرانس کیسپیئن ریلوے دا لہندا ٹرمینل اے جہڑا اسنوں راجگڑھ اشک آباد نال تے ہور چڑھدے تھانواں نال جوڑدا اے ، ترکمان باشی دا ریل ٹیشن 1895 چ اساریا گیا ۔ شہر اشک آباد نال بس راہیں وی جڑیا ہویا اے ۔ ترکمانستان ایئرلائن دیاں ترکمان باشی ہوئی اڈے توں اشک آباد ، داش اوغوز ، مرو ، استمبول تے ترکمان آباد تک سدھیاں فلائٹاں جاندیاں نیں ۔

لہندے ترکمانستان چ قدرتی گیس تے پٹرولیم دے وڈے بھنڈار نیں ، تے ترکمانستان دی سبتوں ودی آئل ریفائنری ترکمان باشی چ اے ۔
 ویکھن یوگ تھانواں
 علاقائی تریخ دا عجائب گھر
 پرانے کراسنو وودسک قلعے دا پھاٹک
 بیچ
 حزار نیچرل ریزرو
 نیچرل ہسٹری عجائب گھر

جڑواں شہر
 جورمالا, لیٹویا  

 حوالے

 باہرلے جوڑ

 MSN Map - elevation = 25m
 Krasnovodsk.net 


حوالے

گٹھ:ترکمانستان
گٹھ:ترکمانستان دے شہر
گٹھ:ایشیا دے شہر
گٹھ:شہر
گٹھ:ایشیائی شہر
گٹھ:ایشیا دے شہراں دی لسٹ
گٹھ:ایشیا دے شہر تے قصبے
گٹھ:ایشیا دے آباد تھاں
گٹھ:ترکمانستان دے آباد تھاں
گٹھ:جغرافیہ